

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

**KLASA: 112-02/20-20/02**

**URBROJ: 2125/06-05/01-20-6**

**Novalja, 26. ožujka 2020. g.**

Sukladno čl. 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18 i 112/19) raspisan je oglas u Narodnim novinama dana 18. ožujka 2020. g. za prijam u službu na radno mjesto:

* **komunalni redar -** 1 izvršitelj/izvršiteljica na neodređeno vrijeme uz obvezni probni rad od tri (3) mjeseca.

Sukladno odredbama oglasa i Zakona o službenicima i namještenicima u lokalnoj i područnoj (regionalnoj) samoupravi, u nastavku se daju

 **UPUTE I OBAVIJESTI KANDIDATIMA**

1. **Opis poslova radnog mjesta:**
* obavlja poslove komunalnog redarstva u granicama danih ovlasti zakonom i podzakonskim aktima (vodi upravni postupak, izriče mandatne kazne, izdaje i kontrolira naplatu obveznih prekršajnih naloga)
* surađuje sa svim odjelima i službama Grada, gradskim ustanovama i poduzećima u vezi primjene propisa iz svoje nadležnosti
* obavlja poslove nadzora provođenja i održavanja komunalnog reda
* izdaje rješenja za prekope na prometnicama i površinama koje su u nadležnosti Grada te kontrolira dovođenje u prvobitno stanje po završetku radova
* provodi inspekcijski nadzor nad građenjem i izvođenjem radova te nadzor koji se odnosi na gospodarenje komunalnim otpadom
* podnosi izvješća Gradonačelniku o stanju komunalnog reda na području Grada
* prikuplja zahtjeve i naručuje tablice s kućnim brojevima
* obavlja i druge poslove koji su mu dati u nadležnost zakonom ili po nalogu pretpostavljenih
1. **Podaci o plaći:**

Podaci o plaći navedenog radnog mjesta propisani su Odlukom o visini koeficijenata za obračun plaće službenika i namještenika (Županijski glasnik Ličko-senjske županije br. 22/13, 9/14, 4/15, 29/16 i 33/19). Slijedom toga plaću radnog mjesta – **komunalnog redara** čini umnožak koeficijenta radnog mjesta 2,40 i osnovice za izračun plaće (bruto iznos osnovice je 3.057,00 kn) uvećan za 0,5% za svaku navršenu godinu radnog staža.

1. **Prethodna provjera znanja i sposobnosti obuhvaća pisano testiranje i intervju**

Prethodna provjera znanja i sposobnosti obuhvaća pisano testiranje i intervju. Kandidati su obvezni pristupiti prethodnoj provjeri znanja i sposobnosti. Ako kandidat ne pristupi prethodnoj provjeri znanja i sposobnosti smatra se da je povukao prijavu na natječaj. Intervju se provodi samo s kandidatima koji polože najmanje 50% na pisanom testiranju. Najmanje pet dana prije održavanja prethodne provjere znanja i sposobnosti, na web stranici i oglasnoj ploči Grada Novalje objavit će se vrijeme održavanja prethodne provjere znanja i sposobnosti.

**Pravila testiranja kandidata**

Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta na koje se kandidat prima, te obuhvaća pisano testiranje i intervju.

**A) PISANO TESTIRANJE**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
3. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za koje se kandidat prijavio.
4. Za provjeru znanja i sposobnosti testiranjem dodjeljuje se od 1 do 10 bodova.
5. Smatra se da je kandidat položio test ako je od provjere navedene u točki 4. postigao najmanje 50% ukupnog broja bodova.

**B) INTERVJU**

1. Razgovor (intervju) se provodi samo s onim kandidatima koji su ostvarili 50% i više broja bodova na testiranju.
2. Povjerenstvo za provedbu oglasa kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20.

Nakon provedenog postupka, Povjerenstvo za provedbu oglasa utvrđuje rang listu kandidata prema ukupnom broju ostvarenih bodova, te dostavlja Pročelnici Upravnog odjela za poslove Gradonačelnika i Gradskog vijeća Grada Novalje (dalje u tekstu: Pročelnica) rang listu kandidata i izvješće o provedenom postupku koje potpisuju svi članovi Povjerenstva za provedbu oglasa.

Izabrani kandidat, po obavijesti o izboru, dostavlja na uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijmu u službu.

Pročelnik donosi rješenje o prijmu u službu koje se dostavlja svim kandidatima koji su se prijavili na javni oglas.

Kandidat koji nije zadovoljan Rješenjem o prijmu u službu izabranog kandidata ima pravo podnijeti žalbu Gradonačelniku Grada Novalje u roku od 15 dana od dana dostave rješenja.

1. **Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

1. Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18 i 112/19)
2. Zakon o komunalnom gospodarstvu (Narodne novine br. 68/18, 110/18, 32/20)
3. Odluka o komunalnom redu (Županijski glasnik Ličko-senjske županije br. 10/2019, 7/2020)
4. Engleski jezik

**POZIV ZA TESTIRANJE BITI ĆE OBJAVLJEN NAJMANJE 5 (PET) DANA PRIJE TESTIRANJA NA WEB-STRANICI GRADA NOVALJE I NA OGLASNOJ PLOČI GRADA NOVALJE.**

Povjerenstvo za provedbu oglasa